## Educació i Sanitat treballaran de manera conjunta per a fer atractiva l’especialitat de Medicina Familiar i Comunitària entre els estudiants

*** Es farà un estudi per a determinar la capacitat de les universitats per a allotjar les pràctiques dels estudiants de Medicina, a la recerca d’un major estàndard de qualitat
* Es tracta d’un pas més en el treball coordinat dels dos departaments, que ja ha donat fruits com el Pla de salut mental en centres educatius**

Les conselleries d’Educació i Sanitat treballaran de manera conjunta per a fer atractiva l’especialitat de Medicina Familiar i Comunitària entre els estudiants.

Així ho han acordat hui els consellers José Antonio Rovira i Marciano Gómez després d’una reunió amb la secretària autonòmica d’Universitats, Esther Gómez, el director general d’Universitats, José Antonio Pérez, i el secretari autonòmic d’Educació, Daniel McEvoy.

Esta trobada s’emmarca en les reunions de treball i coordinació habituals entre els dos departaments, que ja ha donat fruits com el Pla de salut mental en centres educatius o l’estudi per a la implantació de la infermera escolar, prevista per al pròxim curs.

A més de fer atractiva l’especialitat de medicina familiar i comunitària entre l’alumnat, es durà a terme un estudi per a determinar la capacitat de les universitats per a allotjar les pràctiques dels estudiants de Medicina, a la recerca d’un major estàndard de qualitat i avaluant si calguera fer alguna reordenació.

Fecha: 13/02/2024